Lootemeditsiini vastuvõtt
Lootemeditsiinialane vastuvõtt
Keda oodatakse lootemeditsiinialasele vastuvõtule?
- Rasedaid, kelle lootel on leitud või kahtlustakse väärarendit ja/või geneetilist või kromosoomhaigust.
- Rasedaid, kellel on loote või loodetega seotud erikäsitlust vajav seisund: üsasisene kasvupeetus, mitmikud (kaksik- ja kolmikrasedused ja nendega seotud probleemid).
- Naised, kellel on teadaolev pärilik/krooniline haigus ja kes vajavad raseduse planeerimisel ja jälgimisel erikäsitlust.
- Naised, kellel oli tüsistunud rasedus (nt. loote surm, preeklampsia, eklampsia, raseduse katkemine/katkestamine loote väärarendi tõttu jms) ning kes vajavad raseduse või sünnitusjärgset kontrolli ning nõustamist ja edasisi uuringuid.
Mida lootemeditiinialaselt vastuvõtul tehakse?
- Lootemeditsiiniga tegeleva naistearsti konsultatsioon
- Hinnatakse lisauuringute vajadust. Näidustuste olemasolul korraldatakse vajalikud lisauurigud (ultraheliuuring, MRT uuring, vereanalüüsid, lootevee uuring, koorionbiopsia). Selgitatakse uuringute vastuseid.
- Vajadusel korraldatakse konsultatsioonid teiste erialade spetsialistidega (meditsiinigeneetik, lastekardioloog, lasteneuroloog, lastekirurg, sisearst jne)
- Vajadusel korraldatakse välisravi Eestist väljas asuvas lootemeditsiini keskuses ja taotletakse selleks Eesti Haigekassa poolne finantseerimine.
- Rasedusaegse jälgimise planeerimine, raseduskriisi nõustamise korraldamine, sünnitusplaani koostamine, pereplaneerimise alane konsultatsioon.
Oma soovist vastuvõtule pöörduda saate teavitada kirjutades e-mailile: email@example.com
Lootemeditsiini meeskond:
Naistearstid: dr. Ele Hanson, dr. Eva-Liina Süüden, dr. Kristiina Rull, dr. Pille Vaas, ämmaemand- koordinaator Anette Viljar